stanford-oval/wikipedia huggingface dataset:
מארי-אנטואן קארם
חשיבותו ופועלו

קארם העלה את מעמד השף והשתמש בכישרונו ככלי למינוף חברתי, עת עלה מבירא עמיקתא של משפחתו העניה לעושר ומעמד, להם זכה כגדול הטבחים בימיו.
היה בכוונתו, דבר שהיה לאל ידו לממש, לייסד בית ספר לבישול, שבו ילמדו טובי השפים הצרפתיים וינציחו את עובדת היות המטבח הצרפתי הטוב בעולם.
קארם הוא אביו מולידו של ה-grande cuisine, "המטבח הגדול" ומוכר כחוד החנית של מקצועו באותם ימים. הוא וקיטלג את מאות רוטבי הבסיס שהיו רווחים במטבח הצרפתי הקלאסי והמציא מתכונים רבים, שרבים מהם, במיוחד הרטבים, תקפים גם לימינו.
קארם שידע לקלוע לטעמם של האלפיון העליון דאז, שם דגש על היות מטעמיו יצירות אומנות גרנדיוזיות ומרהיבות ביופיין, לא פחות מטעמן, ויצר עוגות מסוכרות ענקיות, הידועות כ"Pièces montées", שהורכבו אומנם מחלקים אכילים כמו מרציפן, בצק סוכר ונוגט, אך עיקר שימושן היה לראוותנות במשתים ובאירועים חגיגיים. כחנופה נהג לחרוט את שמותיהם של האנשים שחפץ ביקרם בזיגוג רויאל על גבי העוגות, למשל לליידי מורגן, שהייתה סופרת טיולים ידועה בת התקופה, שעימה התחבר.
קארם המציא את המרנג, את הקינוח שארלוט רוס המבוסס על קרם עשיר משמנת, שיוצקים לתוך תבנית המצופה בעוגת ספוג. וכן קונכיות בצק עלים למילוי הנקראות וול או וון (Vol-au-vent). הוא שכלל את הסופלה, שהיה עד אז נחלתו של הבישול העממי ולמעשה המנה המפורסמת ביותר שיצאה תחת ידו הייתה סופלה בזוק בזהב אמיתי.
בזכותו נכנסו לפנתיאון המטבח הצרפתי מספר תבשילים רוסיים כמו בורשט וקוליביאק וכמו כן גם אומצה שיטת הגשת המנות הרוסית, הגשת המנות בזו אחר זו ולא את כולן יחד בבת אחת, שהפכה מאז לצורת ההגשה המקובלת בעולם.
מאכלים רבים שהומצאו מאז ימיו, נקראו על שמו, כהומאז' לפועלו.
קארם גם המציא כלי מטבח רבים כמו שבלונות, מכסים לכיסוי הסירים על מנת לשמור על חומם וכלי לבזיקת סוכר ואפילו התעכב על שיפור מראם של בגדי הטבחים, כמו עיצוב הכובע.
ספריו של קארם נכתבו בסגנון מלכותי והזמינו את קוראיהם לסעוד אצל שולחנם של הקיסרים, המלכים, ובני אצולה אצלם הוא עבד. אלכסנדר הראשון אמר לטייראן: "מה שלא ידענו היה שהוא לימד אותנו לאכול". ספריו אף מהווים מעיין נובע של תיעוד היסטורי של החברה הגבוהה בתקופתו ומתעדים אלפי ארוחות שסעדו דמויות שהותירו חותמן בדברי ימי ההיסטוריה.
הוא הגשים את חלומו: "לפרסם ספר שלם של המקצוע שלי בזמננו".
חשיבותו ופועלו > ספרים שפרסם

שני ספריו הראשונים פורסמו בין השנים 1814 ו-1816 :
המגדנאי המלכותי הפריזאי - שני כרכי מתכונים מאוירים, המקיפים את כל הידע הנחוץ לשף מגדנאי, עד לרמה הגבוהה ביותר.
המגדנאי הציורי המכיל את מתוויהם של למעלה ממאה מתכונים.
ב-1821 קארם הוציא תחת ידו את הספרים:
מיזמי אדריכלות, מוקדש לאלכסנדר הראשון
מיזמי אדריכלות לייפוי פריז
ב-1822 אנטונין פרסם את Maitre d'hotel
ב-1828 ראה אור ספרו הטבח הפריזאי
מפעלו הספרותי הגדול ביותר היה אנציקלופדיה בשם אמנות המטבח הצרפתי ב-14 שלבים המתארת 186 רטבים ומרקים צרפתיים ו-103 זרים, אותה הקדיש לבטי דה רוטשילד ולליידי מורגן, אך הוא הספיק לכתוב רק 3 כרכים לפני שמת, ואת שני הכרכים הנוספים שהתכוון לכתוב השלים תלמידו פלומרי.
לקריאה נוספת

על השולחן 164, אוקטובר 2004, עמ' 84–85.
The Oxford Companion to Food, Oxford University Press, . Oxford, Edited by Alan Davidson, November 2003, pp. 137-138.
Larouse Gastronomique, Clarkson Potter, New York, 2001, pp. 220-221.
Cooking for Kings: The Life of Antonin Careme, The First Celebrity Chef, by Ian Kelly. Walker & Company, May 2001
לוקליזציה (תורת החוגים)

בתורת החוגים, לוקליזציה (לעיתים רחוקות מכונה בעברית מיקום) היא שיטה להוספת איברים הפיכים לחוג. בהינתן חוג  R ותת קבוצה של איברי החוג,  S, רוצים לבנות חוג חדש  R^{*} והעתקת חוגים מ- R ל- R^{*} כך שכל אחד מאיברי  S יעבור תחת תמונת העתקה זו לאיבר הפיך ב- R^{*}. יתר על כן, דורשים כי  R^{*} יהיה החוג ה"כללי ביותר" המקיים תכונה זאת. בשפה של תורת הקטגוריות אומרים ש-*R הוא פתרון לבעיה אוניברסלית מתאימה. לוקליזציה כזו נהוג לסמן על ידי  \,S^{-1}R, או אם  \,S=R-{\mathfrak {p}}, כאשר  {\mathfrak {p}} הוא אידיאל ראשוני, על ידי  \,R_{\mathfrak {p}}.
בנייה עבור חוגים קומוטטיביים

יהי  R חוג קומוטטיבי, ותהי תת-קבוצה  S ללא האפס וסגורה כפלית, כלומר, אם  a,b\in S אז  a\cdot b\in S, וכמו כן נניח כי  \,1\in S. על הקבוצה  \,R\times S נחשוב כעל קבוצת שברים  \,{\frac {r}{s}}. נגדיר יחס שקילות על קבוצה זו, על ידי  (r_{1},s_{1})\sim (r_{2},s_{2}) אם קיים  \,t\in S כך ש  \,t(r_{1}s_{2}-r_{2}s_{1})=0\in R. אם R תחום שלמות דרישה זו שקולה ל-  \,r_{1}s_{2}-r_{2}s_{1}=0, בדיוק כמו בשוויון של שברים רגילים. איבר האפס בחוג יהיה  {\frac {0}{1}} ואיבר היחידה יהיה  {\frac {1}{1}}. (חוגים בלי יחידה, ניתן להגדיר את היחידה והאפס למשל כך -  {\frac {0}{s}},{\frac {s}{s}}, עם  s\in S).
על קבוצת המנה  \,R\times S/\sim  נגדיר פעולות חיבור וכפל על ידי:
על ידי חישוב ניתן לוודא שבדרך זו, קבוצת המנה, המסומנת ב  \,S^{-1}R מקבלת מבנה של חוג, הנקרא הלוקליזציה של  S.
ההעתקה  \phi \colon R\to S^{-1}R הנתונה על ידי  \phi (r)={\frac {r}{1}} היא הומומורפיזם של חוגים, השולח כל איבר ב-S לאיבר הפיך.
כלליות ומינימליות

אחת התכונות המעניינות של החוג שהוגדר היא שהוא החוג ה'מינימלי' בעל תכונת ההפיכות. כלומר, אם קיים חוג  R' אחר עם מונומורפיזם  \varphi :R\rightarrow R' וכך שתמונות איברי  S הפיכים ב  R', אז בהכרח קיים מונומורפיזם  \psi :{S}^{-1}R\rightarrow R'. כך ש-  \varphi =\psi \circ \phi , כאשר  \phi  הוגדרה לעיל.
הוכחה: נגדיר ישירות את  \psi :{S}^{-1}R\rightarrow R' על פי הכלל:  \psi \left({\frac {r}{s}}\right)=\varphi (r)\varphi (s)^{-1}. קל לבדוק כי הוא מוגדר היטב, מהווה מונומורפיזם חוגים, והדיאגרמה אכן קומוטטיבית -
 \psi \circ \phi (r)=\psi (\phi (r))=\psi \left({\frac {r}{1}}\right)=\varphi (r){\varphi (1)}^{-1}=\varphi (r).
פירוש הטענה הוא שאם כבר הגענו ל"הרחבה" של החוג בה איברי S הפיכים, אז בהכרח עברנו בדרך בחוג השברים  {S}^{-1}R. יחס זה מאפשר ליצור דיאגרמה קומוטטיבית בין החוגים  R,{S}^{-1}R,R', ולמעשה אומר שבנינו הוא אובייקט אוניברסלי, ולכן גם יחיד עד כדי איזומורפיזם.
מבנה כחוג

הלוקליזציה מקבלת בירושה תכונות של חוג הבסיס.
ראשית, אם  I\leq R אידיאל, גם  S^{-1}I\leq S^{-1}R אידיאל. בכיוון ההפוך, אם  J\leq S^{-1}R אידיאל, אז  J=S^{-1}A עבור  A=\left\{a\in R:{\frac {a}{1}}\in J\right\}. כלומר, יש התאמה בין אידיאלים של החוג לאידיאלים של הלוקליזציה. למעשה, ההתאמה חזקה יותר - נשים לב שאם  I\leq R אידיאל ו- S\cap I\neq \phi , אז  S^{-1}I=S^{-1}R (כי יש בו איבר הפיך).
אם  R חוג נותרי או ארטיני, כך גם  S^{-1}R.
ישנה גם התאמה מלאה בין הספקטרום של חוג לזה של הלוקליזציה שלו - מתקיים  J\in \operatorname {Spec} (S^{-1}R) אם ורק אם  A=\left\{a\in R:{\frac {a}{1}}\in J\right\}\in \operatorname {Spec} (R). אם נשכח מכל האידיאלים שחותכים את  S, נקבל שיש התאמה חד-חד-ערכית  \{A\in \operatorname {Spec} (R):A\cap S=\phi \}\leftrightarrow \operatorname {Spec} (S^{-1}R).
התוצאה החשובה ביותר היא שהחוג  S^{-1}R הוא חוג מקומי - חוג בו יש אידיאל מקסימלי יחיד. במקרה הזה, קבוצת כל האיברים הלא הפיכים מהווה אידיאל מקסימלי יחיד. לכן גם סכום של אי-הפיכים הוא לא הפיך.
במקרה שבו  S=R-{\mathfrak {p}} עם אידיאל ראשוני  {\mathfrak {p}}, מתקבל החוג  R_{\mathfrak {p}}=(R-{\mathfrak {p}})^{-1}R. האידיאל המקסימלי הוא  {\mathfrak {p}}R_{\mathfrak {p}}=S^{-1}{\mathfrak {p}}.
דוגמאות

יהי  R תחום שלמות, ותהי  \,S=R-\{0\}. במקרה זה  \,S^{-1}R הוא שדה השברים של R.
אם  R תחום שלמות עם יחידה, אז שדה השברים של  R[x] (חוג הפולינומים) מכיל עותק של  {(R-\{0\})}^{-1}R, ושווה לשדה השברים של  ({(R-\{0\})}^{-1}R)[x].
אם  R=\mathbb {Z}  ו- S=\mathbb {Z} -p\mathbb {Z}  כאשר  p ראשוני, נקבל כי  S^{-1}R=\left\{{\frac {a}{b}}:p\nmid b\right\}, והאידיאל המקסימלי שלו הוא  {\mathfrak {p}}R_{\mathfrak {p}}=\left\{{\frac {a}{b}}:p\nmid b,p\mid a\right\}.
אם  R חוג שלם מעל  C (כלומר, כל איבר של  R הוא שורש של פולינום מתוקן עם מקדמים מ- C) אז  S^{-1}R שלם מעל  S^{-1}C לכל  S\subseteq C כנ"ל.
ראו גם

חוג השברים הקלאסי
תנאי אור
חוג מקומי
Begin Again

"Begin Again" (בעברית: "לְהַתְחִיל מֵחָדָשׁ") הוא שיר שנכתב והוקלט על ידי הזמרת האמריקאית טיילור סוויפט לאלבום האולפן הרביעי שלה, Red. סוויפט הפיקה את השיר יחד עם ניית'ן צ'פמן ודן האף. בתחילה פורסם השיר כסינגל שיווקי ב-25 בספטמבר 2012 על ידי ביג משין רקורדס, השיר שימש כסינגל השני מהאלבום ב-1 באוקטובר 2012. "Begin Again" הוא שיר בסגנון קאנטרי, כאשר התוכן המילולי עוסק בלהתאהב בשנית לאחר מערכת יחסים כושלת.
השיר זכה לשבחים רבים על ידי מבקרי המוזיקה, כאשר רבים מהם החמיאו על כתיבתה ושיבחו על חזרתה לסגנון הקאנטרי עבור סגירת האלבום. השיר מלווה בקליפ שבוים על ידי פיליפ אנדלמן, אשר גם ביים את הקליפ "Safe & Sound" של סוויפט. "Begin Again" היה להצלחה מסחרית, וזה הפך אותו לשיר השני של סוויפט מתוך אותו אלבום שהגיע לעשירייה הפותחת במצעדים של קנדה וארצות הברית, כאשר לפניו ממוקם "We Are Never Ever Getting Back Together", שדורג במקום השביעי והרביעי בהתאמה. השיר זכה בתואר פלטינה על ידי איגוד תעשיית ההקלטות האמריקאי (RIAA). השיר אף מועמד לפרס גראמי לשיר הקאנטרי הטוב ביותר בטקס פרסי גראמי ה-56.
וידאו קליפ > תקציר

הסרטון מתחיל עם סוויפט עומדת על גשר תוך התבוננות מהורהרת על פני המים, במחשבות על אהבתה האבודה. לאחר מכן היא מטיילת לאורך האיל דה לה סיטה בפריז, כאשר היא לבושה בשמלה אדומה עם פרח לבן ויושבת ליד נהר הסיין (seine). הקליפ עורר בעיני רבים צורך להשוות אותו לשיר "Someone like You" של הזמרת אדל וכן לשיר אחר של סוויפט "Back to December". לאחר מכן היא רוכבת על אופניים במורד רחוב מרוצף, כאשר היא מרכיבה משקפי שמש. היא הולכת לעשות קניות, ומודדת בגדים חדשים, שמשולבים עם סצנות של סוויפט כאשר היא שרה לאדם העומד מולה. בבית קפה תוך כדי לגימת המשקה שלה, את תשומת הלב שלה ניצבת לאדם הצרפתי שאליו היא דיברה קודם. הוא מחל לצלם אותה עם מצלמת ה-Leica M שלו. לאחר מכן הם מנהלים שיחה, צוחקים ומצחקקים זה על זה. בהמשך מוצגים קטעים בהם נראית סוויפט יושב בפארק וטועמת מאפה. מוצגת גם סצנת הליכה מהירה על יד הסיין. הקליפ מסתיים כאשר השניים הולכים זה לצד זה, כך שסוויפט מאפשרת לעצמה "להתחיל שוב".
וידאו קליפ > ביקורות

במגזין אנטרטיינמנט ויקלי כינו את הסרטון "עוד קלאסיקה מתוקה של סוויפט" וכתבו: "אף על פי שהחבר שלה לא צוחק מהבדיחות שלה ומשעמם אותה עם סיפורים על משפחתו בחג המולד כאשר צופה בסרטים מסורתיים, היא מוצאת את הפתרון האולטימטיבי: לשוטט ברחובות פריז, ולצחוק עם בחורים נאים בבית קפה. זה יופי של קליפ, אבל קצת מנומנם. כמו כן, יש משהו בטענה שהוא מזכיר את 'Back To December' — ייתכן שאלו הצבעים, או האווירה המדוכדכת?".
נכון לינואר 2021, מונה הצפיות של הקליפ עומד על למעלה מ-180 מיליון צפיות.
וידאו קליפ > ביקורות > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 54 |  |
| רולינג סטון | כל 206 השירים של טיילור סוויפט, לפי דירוג | 35 |  |
| BuzzFeed | 167 השירים הטובים ביותר של טיילור סוויפט, לפי דירוג | 52 |  |
| NME | השירים הטובים ביותר של טיילור סוויפט, לפי דירוג | 92 |  |
| Paste | 158 השירים הטובים ביותר של טיילור סוויפט, לפי דירוג | 26 |  |
| Vulture | 179 השירים הטובים ביותר של טיילור סוויפט, לפי דירוג | 33 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Begin Again" בוצע באצטדיון NRG ביוסטון, טקסס, ב-23 באפריל 2023.
רשימת השמעה

הורדה דיגיטלית / מהדורה מוגבלת של תקליטור
"Begin Again" –‏ 3:58
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  אוסטרליה | מצעד הסינגלים האוסטרלי | 20 |  |
|  איטליה | מצעד הסינגלים האיטלקי | 72 |  |
|  אירלנד | מצעד הסינגלים האירי | 25 |  |
|  ארצות הברית | בילבורד הוט 100 | 7 |  |
|  ארצות הברית | מצעד שירי הקאנטרי | 10 |  |
|  ארצות הברית | מצעד הקאנטרי איירפליי | 3 |  |
|  הממלכה המאוחדת | מצעד הסינגלים הבריטי | 30 |  |
|  ניו זילנד | המצעד הניו זילנדי הרשמי | 11 |  |
|  ספרד | PROMUSICAE | 35 |  |
|  סקוטלנד | מצעד הסינגלים הסקוטי | 27 |  |
|  קנדה | קנדה הוט 100 | 4 |  |
|  קנדה | מצעד שירי הקאנטרי | 7 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הקאנטרי | 100 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד הקאנטרי איירפליי | 48 |  |
|  ארצות הברית | מצעד שירי הקאנטרי | 57 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה | 1,000,000 |
| ברזיל (Pro-Música Brasil) | זהב | 30,000 |
| קנדה (Music Canada) | זהב | 5,000 |
סיכום
| בכל העולם | — | 1,105,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 25 בספטמבר 2012 | הורדה דיגיטלית | ביג משין |  |
| ארצות הברית | 1 באוקטובר 2012 | רדיו קאנטרי | ביג משין |  |
| ארצות הברית | 23 באוקטובר 2012 | תקליטור | ביג משין |  |
Begin Again (Taylor's Version)

| --- | --- |
 שיר בביצוע טיילור סוויפט
 מתוך האלבום Red (Taylor's Version)
 יצא לאור:  12 בנובמבר 2021
 סוגה:  קאנטרי
 שפה:  אנגלית
 אורך:  3:59
 חברת תקליטים:  ריפבליק
 כתיבה:  טיילור סוויפט
 הפקה:  כריסטופר רו, טיילור סוויפט
Begin Again (Taylor's Version) (בעברית: להתחיל מחדש (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Begin Again" משנת 2012, היא הרצועה השש עשרה מאלבום ההקלטה החוזרת השני שלה, Red (Taylor's Version); הקלטה חוזרת של אלבומה Red, משנת 2012. Red (Taylor's Version) יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר לבדה. "Begin Again (Taylor's Version)" כולל את אותן המילים, ההפקה והמכשור של "Begin Again" המקורי.
Begin Again (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 76 |  |
|  עולמי | בילבורד גלובל ללא ארצות הברית | 154 |  |
|  ארצות הברית | בילבורד הוט 100 | 77 |  |
|  ארצות הברית | מצעד שירי הקאנטרי | 25 |  |
|  ארצות הברית | מצעד שירי הקאנטרי (סטרימינג) | 20 |  |
|  קנדה | קנדה הוט 100 | 61 |  |
הערות שוליים

↑  Taylor Swift's 100 album tracks – ranked, The Independent, ‏2020-07-23 (באנגלית)
↑  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
↑  CERTIFICADOS, Pro-Música Brasil (ב־Brazilian Portuguese)
↑  iTunes - Music - Begin Again - Single by Taylor Swift, web.archive.org, ‏2012-09-27
↑  "LIMITED EDITION 'Begin Again' Single CD"
↑  "LIMITED EDITION 'Begin Again' Single CD", "LIMITED EDITION 'Begin Again' Single CD"
↑  Zoe Haylock, Bethy Squires, Taylor Swift Made Fans Work to Uncover the Red Bonus Tracks, Vulture, ‏2021-08-06 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz release group: 3acfa917-e081-4a53-800e-903ebc59a012  MusicBrainz work: d1824200-db72-4350-bbe5-489aaf80464e
מבצע קרח שרוף

מבצע קרח שרוף (באנגלית: Operation Burnt Frost) הוא שם קוד שניתן למבצע צבאי שמטרתו יירוט והשמדת לוויין ביון לא פעיל של משרד הסיור הלאומי בשם USA 193.
היירוט התבצע ב-20 בפברואר 2008 בסביבות 10:26 (בערב, זמן EST) מהספינה USS Lake Erie ‏(CG-70) באמצעות ירי טיל מסוג SM-3 ‏ (RIM-161 Standard Missile 3). עלות כל טיל מוערך בכ-11 מיליון דולר.
מספר דקות לאחר השיגור השיג הטיל את מטרתו ונרשם יירוט מוצלח של הלוויין.
בעקבות מבצע קרח שרוף, לאור התחרות בתחום החלל בין מעצמות העל והמתיחות בנושא נשק לווייני בפרט, קיבלה ארצות הברית ביקורת נוקבת מסין ורוסיה.
ערך זה הוא קצרמרבנושא טכנולוגיה ובנושא ארצות הברית. אתם מוזמנים לתרום לוויקיפדיה ו.
מזקקת קאול אילה

| --- | --- |

קאול איילה
 נתונים כלליים
 תקופת הפעילות:  1846–הווה (כ־178 שנים) 
 מיקום המטה:  פורט אסקאיג 
 קואורדינטות:  55°51′16″N 6°06′33″W﻿ / ﻿55.8544°N 6.1093°W﻿ / 55.8544; -6.1093 
  
 אתר רשמי
 he
 
מזקקת קאול אִילֶה (בגאלית סקוטית: Taigh-staile Chaol Ìle; באנגלית: Caol Ila distillery) היא מזקקת וויסקי, כיום בבעלות יצרנית האלכוהול הבריטית דיאג'יו, הממוקמת ליד פורט אסקאיג (אנ') על האי אַייְלָה שבסקוטלנד.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המזקקה הוקמה בשנת 1846 על ידי הקטור גונסון, והיא הגדולה מבין שמונה המזקקות הפזורות על פני האי איילה במערב סקוטלנד. המזקקה לא זכתה להצלחה מסחרית ניכרת, והיא נמכרה בשנת 1854 לנורמן בוכנאן, הבעלים של איסלי אוף גורה. בשנת 1863 המזקקה נמכרה שוב ונקנתה על ידי Bulloch Lade & Co מגלאזגו.
בשנת 1880 הופקו במזקקה למעלה מ-147,000 גלונים של וויסקי בשנה.
המזקקה מתפארת בייצור עקבי כמעט לחלוטין מאז פתיחתה, לאחר שנסגרה רק לזמן קצר במהלך מלחמת העולם השנייה עקב תקנות שהוטלו על השימוש בשעורה.
בשנת 1972 נהרסה המזקקה כולה ונבנתה מחדש כדי שתוכל לתפקד בקיבולת גבוהה יותר. הרחבה זו כללה התקדמות משתי מזקקות לשש, על מנת לעמוד ברמת הביקוש הגבוהה החדשה.
על הוויסקי

קאול אילה הוא אחד הוויסקים הקלים ביותר של האי איילה, בצבע חיוור, עם טעם פירותי של כבול, פרחים ופלפל. בנוסף למכירתו כסינגל מאלט, עיקר הייצור (כ-95%) משמש להכנת בלנדד ויסקי כגון ג'וני ווקר. מאז 1999, המזקקה יצרה גם בקבוק לא מעושן.
מותגים

קאול אילה 12 שנים (43% אלכוהול) מאופיין בניחוחות מרעננים של עשבים וצמחים טריים, מליחות ים, רמזים עדינים למנטה, קליפת לימון ועשן כבולי נעים. על החיך מורגש מרקם איכותי ושמנוני מעט, לצד טעמים מעושנים וכבוליים ותווי וניל, קליפות לימון ומליחות ימית עדינה. הסיומת ארוכה, מתובלנת ומפולפלת ובעלת תווים מעושנים.
קאול אילה Moch
קאול אילה 25
קאול אילה 18
ראו גם

ויסקי
ויסקי מהאי איילה
הערות שוליים

1 2  Caol Ila, Whisky.com (באנגלית)
↑  Whisky, London, 2008, ISBN 978-1-4053-3624-6
ערך זה הוא קצרמרבנושא משקאות ובנושא סקוטלנד. אתם מוזמנים לתרום לוויקיפדיה ו.
לוקמאן סלים

| --- | --- |

 לידה:  17 ביולי 1962 חארת חריכ, לבנון 
 נרצח:  4 בפברואר 2021 (בגיל 58) Aaddoussiyeh, לבנון 
 שם לידה:  لُقمان مُحسن سليم 
 מדינה:  לבנון 
 מקום מגורים:  חארת חריכ 
 השכלה:  סורבון
 מפלגה:  פוליטיקאי עצמאי 
 השקפה דתית:  אסלאם 
 בן או בת זוג:  Monika Borgmann 
 http://www.hayyabina.org; http://www.umam-dr.org
 
לוקמאן מוחסן סלים (בערבית: لقمان محسن سليم; 17 ביולי 1962 – 4 בפברואר 2021) היה מוציא לאור לבנוני, פעיל פוליטי ופרשן שקידם תרבות זיכרון להתמודדות עם הסכסוכים הנוכחיים וההיסטוריים של לבנון והאזור כולו. היה ידוע במיוחד כמבקר חריף ובולט של חזבאללה, אך גם ביקורתי כלפי כל מפלגות העדה האחרות. הוא נורה ונמצא מת במכוניתו בדרום לבנון שבשליטת חזבאללה. אחותו טענה כי חזבאללה ביצע את ההתנקשות, אך חזבאללה הכחיש טענה זו.
ראשית חיים וקריירה

לוקמאן סלים נולד בחארת חריכ, שהיה אז כפר סמוך לביירות, וכיום הוא חלק מדרום ביירות. הוא היה נצר למשפחה לבנונית-שיעית משפיעה עם קשרים חזקים לאליטות הנוצריות. אמו, סלמה מרצ'ק, היא נוצרייה ממצרים. אביו מוחסן סלים היה חבר בפרלמנט הלבנוני בשנים 1960–1964, ובשנת 1977 הקים את מפלגת "איחוד הכוחות הלבנוניים" (Union des Forces Libanaises), שדרשה שהכוחות הפלסטיניים המיליטנטיים בלבנון יפורקו מנשקם. מאוחר יותר במהלך מלחמת האזרחים בלבנון העביר את משרד עורכי הדין שלו לפריז.
לוקמאן סלים עבר לצרפת בשנת 1982 כדי ללמוד פילוסופיה באוניברסיטת פריז-סורבון. הוא חזר לביירות ב-1988. שנתיים לאחר מכן הקים את הוצאת דאר אל-ג'דיד, המפרסמת ספרות ערבית ומאמרים בעלי תוכן שנוי במחלוקת. פרסומיו נעים בין ספרים שנאסרו על ידי הביטחון הכללי הלבנוני לבין התרגומים הערביים הראשונים לכתביו של מוחמד ח'אתמי, הנשיא הרפורמיסטי האיראני לשעבר, שיצר מחלוקת בקרב הקהילה השיעית בלבנון. כמה ממאמריו, מסותיו ותרגומיו של סלים התפרסמו בעיתונים ובספרים באנגלית, צרפתית וערבית. עד מותו חי ועבד בפרברים הדרומיים של ביירות, ביירות רבתי, דרום לבנון ועמק בקאע.
אמנות כפעילות פוליטית

בשנת 2001 עבר סלים לקולנוע עם הקמת חברת Umam Productions, שהפיקה כמה סרטים, בהם Massaker בבימוי משותף של סלים ואשתו הגרמנית מוניקה בורגמן. היא זכתה בפרס Fipresci בפסטיבל הקולנוע הבינלאומי בברלין בשנת 2005. בשנת 2004 הוא הקים יחד את אומם תיעוד ומחקר (D&R), ארגון ללא כוונת רווח הממוקם בדרום פרבר ביירות, שם הארגון יוצר ארכיון פתוח של חומרים הנוגעים להיסטוריה החברתית והפוליטית של לבנון. הארגון מארגן ומאפשר תערוכות ב"האנגר" המפורסם שלו לאמנים כדי להתייחס בגלוי לצלקות מלחמת האזרחים בלבנון (1975–1990), הנחשבת לטאבו ולא מלומדת לא ברמות בית הספר היסודי או בתיכון. אומאם מארגנת גם הקרנות סרטים, תערוכות אמנות ודיונים הנוגעים לאלימות אזרחית וזיכרון מלחמה.
אחת התערוכות המתמשכות של אומאם מאז 2008 היא "חסר", קולאז' של תצלומים המתארים נעדרים ממלחמת האזרחים בלבנון. התערוכה מוצגת בשיתוף ועדת קרובי המשפחה החטופים והנעדרים בלבנון, תמיכתם של לבנונים במעצר ובגלות, וועדת משפחות העצורים הלבנוניים בסוריה יחד עם מאות אנשים הקשורים לנעדרים.
חינוך אזרחי כמניע לשינוי פוליטי

הפרויקט של סלים, "הייא בינא" (HB), שפירושו "בואו נלך", הוא יוזמה שהחלה במהלך הבחירות לפרלמנט 2005 בלבנון במטרה לקדם את מעורבות האזרחים בתהליך המדיני ולהתנגד למערכת העדתית של לבנון. סלים עצמו השווה את קהילות העדה המבוססות על דת ל"תאים שבהם כלואים הלבנונים". התנועה מיישמת פרויקטים בפריסה ארצית, ועובדת במיוחד ביישובים השיעיים בדרום לבנון, ברובע הדאחייה בביירות, בהר לבנון ובאזורי הבקאע.
בשנת 2008 השתתפה התנועה כשותפה בפרויקט "אזרח לבנון" של המכון הלאומי לדמוקרטי (NDI). בשיתוף אימונים למנהיגות והשתתפות אזרחית שערכה NDI, התנועה עמדה בראש מספר פרויקטים של הסברה ציבורית באזורים השיעיים בלבנון. בבעלבכ, צוות השדה של התנועה ארגן פרויקט הדברה במטרה לתמרץ את כלכלתם של החקלאים המקומיים; בשמוסטר, צוות מתואם עם התושבים במטרה לדבוק בפומבי בשירותי איסוף אשפה למניעת התפשטות מחלות. בהרמל, פרויקט כולל לאזור ניקוי נחל אסי. פרויקט זה כלל פעילויות למודעות סביבתית, ימי ניקוי ודיונים רשמיים עם נבחרי ציבור.
התנועה ממשיכה ליישם את תוכנית החינוך האנגלית היחידה בלבנון לנשים בוגרות, "ללמד נשים אנגלית" ומגייסת מורים באזורים כפריים במטרה להביא שיעורים לאזורים מדוכאים כלכלית בדרום ובבקאע. הפדגוגיה של התוכנית משלבת דקדוק פורמלי עם צמתים מהותיים, כגון זכויות אדם, אזרחות, מקום עבודה ואוצר מילים סביב הבית. הדגש החוצה אזורית של התוכנית מאפשר גם למורים כפריים שמעולם לא עזבו את כפריהם לנסוע ברחבי הארץ לתוכניות להכשרת מורים.
סלים הצהיר בשנת 2019 שמנהיג חזבאללה אחראי לאירועים לכאורה בהם אנשים הגיעו לביתו ולמשרדיו כדי לקרוא השמצות ואיומים. הוא דיווח גם על איומי מוות נגדו לאחר ויכוח במהלך המחאה הלבנונית 2019–2020. סלים הצהיר כי הוא סבור כי לחזבאללה היה תפקיד בפיצוץ בנמל ביירות ב-2020.